ஐயன் வில் இறுத்த ஆற்றல் காணிய, அமரர் நாட்டுத் தையலார் இழிந்து, பாரின் மகளிரைத் தழுவிக் கொண்டார்- செய்கையின், வடிவின், ஆடல் பாடலின் தெளிதல் தேற்றார்,- மை அரி நெடுங் கண் நோக்கம் இமைத்தலும், மயங்கி நின்றார். 41 மிதிலை நகர மக்களின் மகிழ்ச்சி 'தயரதன் புதல்வன்' என்பார்; 'தாமரைக் கண்ணன்' என்பார்; 'புயல் இவன் மேனி' என்பார்; 'பூவையே பொருவும்' என்பார்; 'மயல் உடைத்து உலகம்' என்பார்; 'மானிடன் அல்லன்' என்பார்;